|  |
| --- |
| **ŠILALĖS RAJONO SAVIVALDYBĖS****MERAS** |
|  |
| **POTVARKIS** |
| **DĖL ŠILALĖS RAJONO SAVIVALDYBĖS MERO 2024 M. GEGUŽĖS 28 D. POTVARKIO NR. T3-202 „DĖL ŠILALĖS RAJONO SAVIVALDYBĖS UŽIMTUMO DIDINIMO PROGRAMOJE DALYVAUJANČIŲ ASMENŲ SIUNTIMO PAS ATVEJO VADYBININKĄ, JŲ POREIKIŲ IR GALIMYBIŲ ĮVERTINIMO BEI SUSITARIMO PASIRAŠYMO IR ĮGYVENDINIMO VYKDYMO TVARKOS APRAŠO** **PATVIRTINIMO“ PAKEITIMO** |
|  |
| 2025 m. gegužės 19 d. Nr. T3-188 |
| Šilalė |

Vadovaudamasis Lietuvos Respublikos vietos savivaldos įstatymo 25 straipsnio 5 dalimi, 27 straipsnio 2 dalies 31 punktu:

1. P a k e i č i u Šilalės rajono savivaldybės užimtumo didinimo programoje dalyvaujančių asmenų siuntimo pas atvejo vadybininką, jų poreikių ir galimybių įvertinimo bei susitarimo pasirašymo ir įgyvendinimo vykdymo tvarkos aprašą, patvirtintą Šilalės rajono savivaldybės
mero 2024 m. gegužės 28 d. potvarkiu Nr. T3-202 „Dėl Šilalės rajono savivaldybės užimtumo didinimo programoje dalyvaujančių asmenų siuntimo pas atvejo vadybininką, jų poreikių ir galimybių įvertinimo bei susitarimo pasirašymo ir įgyvendinimo vykdymo tvarkos aprašo patvirtinimo“:
	1. Pakeičiu 1 punktą ir jį išdėstau taip:

„1. Šilalės rajono savivaldybės užimtumo didinimo programoje dalyvaujančių asmenų siuntimo pas atvejo vadybininką, jų poreikių ir galimybių įvertinimo bei susitarimo pasirašymo ir įgyvendinimo tvarkos aprašas (toliau – Aprašas) nustato Užimtumo didinimo programoje (toliau – Programa) dalyvausiančių asmenų siuntimo pas Šilalės rajono savivaldybės administracijos Socialinės paramos skyriaus (toliau – Skyrius) atvejo vadybininką (toliau – Atvejo vadybininkas) jų poreikių ir galimybių įvertinimą bei susitarimo pasirašymo ir įgyvendinimo sąlygas ir tvarką, priemonių koordinatoriaus (toliau – Priemonių koordinatorius) bei atvejo komandos (toliau – Atvejo komanda) veiksmus.“

* 1. Pakeičiu 5.3 papunktį ir jį išdėstau taip:

„5.3. Darbdavys (Užimtumo didinimo programos vykdytojas) – darbo teisinių santykių subjektas, įdarbinantis asmenis, pageidaujantis dalyvauti Užimtumo didinimo programoje vykdant Priemones bei nustatytu terminu pateikęs Savivaldybės administracijai nustatytos formos paraiškas;“

* 1. Pakeičiu 5.5.2. papunktį ir jį išdėstau taip:

„5.5.2. nėščios moterys, vaiko (įvaikio) motina (įmotė) arba tėvas (įtėvis), vaiko globėjas, rūpintojas ir asmenys, faktiškai vieni auginantys vaiką (įvaikį) iki 8 metų arba vaiką (įvaikį) su negalia iki 18 metų, taip pat asmenys, prižiūrintys šeimos narius su negalia, kuriems Asmens su negalia teisių apsaugos agentūros sprendimu nustatytas individualios pagalbos teikimo išlaidų kompensacijos poreikis;“

* 1. Pakeičiu 5.5.11 papunktį ir jį išdėstau taip:

„5.5.11. darbo rinkai besirengiantys asmenys;“

* 1. Pakeičiu 7 punktą ir jį išdėstau taip:

„7. Skyriaus specialistai, nevyriausybinės organizacijos (NVO) darbuotojai, seniūnai, seniūnijos socialiniai darbuotojai, šeimos atvejo vadybininkai, nustatę, kad asmuo atitinka sąlygas dalyvauti Programoje, nukreipia jį į Užimtumo tarnybos Šilalės skyrių arba Užimtumo tarnybos Šilalės skyriaus specialistas (toliau – Specialistas), nustatęs, kad asmeniui tikslinga dalyvauti Programoje be atskiro kitų specialistų siuntimo, siunčia Užimtumo įstatymo 48 straipsnio 2 dalyje nurodytus asmenis pas Priemonių koordinatorių, o darbo rinkai besirengiančius – pas Atvejo vadybininką.“

* 1. Pakeičiu 8 punktą ir jį išdėstau taip:

„8. Asmeniui, atitinkančiam Užimtumo įstatymo 48 straipsnio 2 dalyje nurodytus reikalavimus, užpildomas siuntimas (toliau – Siuntimas) pas Atvejo vadybininką (1 priedas). Specialistui ir asmeniui pasirašius Siuntimą, jo originalas pateikiamas asmeniui. Specialistas suformuoja siūlymą asmeniui dalyvauti Programoje ir siunčia Atvejo vadybininkui. Atvejo vadybininkas registruojasi per Užimtumo tarnybos valdomą informacinę sistemą, per ją gauna siūlymus dėl Tikslinės grupės asmenų dalyvavimo Užimtumo didinimo programoje.“

* 1. Pakeičiu 12 punktą ir jį išdėstau taip:

„12. Atvejo vadybininkas teikia asmeniui pasirašyti Sutikimo (toliau – Sutikimas) dalyvauti Programoje formą (2 priedas).

* 1. Pakeičiu 14 punktą ir jį išdėstau taip:

„14. Specialistas, siųsdamas asmenį, atitinkantį Užimtumo įstatymo 48 straipsnio 2 dalyje nurodytus reikalavimus, pas Priemonių koordinatorių, per Užimtumo tarnybos valdomą informacinę sistemą suformuoja siūlymą asmeniui dalyvauti Programoje bei pateikia informaciją apie asmens sveikatą, apribojimus dirbti siūlomą darbą, darbo patirtį, taikytas ir taikomas priemones ir (ar) paslaugas bei kitą informaciją, nurodytą Darbo ieškančio asmens kortelėje.“

* 1. Pakeičiu 15 punktą ir jį išdėstau taip:

„15. Atvejo vadybininkas atlieka darbo rinkai besirengiančių asmenų, o prireikus – kitų Užimtumo įstatymo 48 straipsnio 2 dalyje nurodytų asmenų poreikių ir galimybių įvertinimą.“

* 1. Pakeičiu 21 punktą ir jį išdėstau taip:

„21. Atvejo komanda Savivaldybės mero (toliau – Mero) potvarkiu sudaroma iš Šilalės rajono savivaldybės administracijos darbuotojų, Užimtumo tarnybos Šilalės skyriaus, Paslaugų ir (ar) Priemonių teikėjų atstovų ir kitų asmenų, skirta padėti nustatyti ir (ar) pašalinti Tikslinių grupių įsidarbinimą ribojančias aplinkybes.“

* 1. Pakeičiu 40.2 papunktį ir jį išdėstau taip:

„40.2. Užimtumo įstatymo 48 straipsnio 2 dalyje nurodytas asmuo yra pasirengęs dalyvauti Priemonėse arba darbo rinkai besirengiančiam asmeniui yra poreikis dalyvauti Priemonėse, Susitarimas pakeičiamas įtraukiant Priemonę (-es) (jei asmuo įdarbinamas ne ilgesniam kaip 6 mėnesių laikotarpiui) ir nutraukiamas pabaigus dalyvavimą Priemonėje (-se) ir Paslaugų teikimą. Apie Susitarimo nutraukimą Atvejo vadybininkas per 3 darbo dienas informuoja Užimtumo tarnybą (nurodomas vardas, pavardė, gimimo data, Susitarimo numeris ir nutraukimo data);“

* 1. Pakeičiu 41 punktą ir jį išdėstau taip:

„41. Priemonių koordinatorius atlieka Užimtumo įstatymo 48 straipsnio 2 dalyje nurodytų asmenų, galinčių dalyvauti Programoje, galimybių vertinimą pagal paties asmens ir (ar) Užimtumo tarnybos Šilalės skyriaus pateiktą informaciją apie asmens sveikatą, apribojimus dirbti siūlomą darbą, darbo patirtį, taikytas ir taikomas priemones ir (ar) paslaugas bei kitą informaciją, nurodytą Darbo ieškančio asmens kortelėje.“

* 1. Pakeičiu 43 punktą ir jį išdėstau taip:

„43. Užimtumo įstatymo 48 straipsnio 2 dalyje nurodyti asmenys siunčiami pas Atvejo vadybininką, jei nustatoma, kad asmuo nėra pasirengęs dalyvauti Priemonėse ir būtų tikslinga asmenims teikti Paslaugas.“

1.14. Papildau 5.5.12 papunkčiu:

„5.5.12. ilgalaikiai bedarbiai, kurių nedarbo trukmė ilgesnė kaip 12 mėnesių, skaičiuojant nuo įsiregistravimo Užimtumo tarnyboje dienos.“

1. P r i p a ž į s t u netekusiu galios Šilalės rajono savivaldybės mero 2025 m. gegužės 12 d. potvarkį Nr. T3-182 „Dėl Šilalės rajono savivaldybės mero 2024 m. gegužės 9 d. potvarkio Nr. T3-202 **„**Dėl Šilalės rajono savivaldybės užimtumo didinimo programoje dalyvaujančių asmenų siuntimo pas atvejo vadybininką, jų poreikių ir galimybių įvertinimo bei susitarimo pasirašymo ir įgyvendinimo vykdymo tvarkos aprašo patvirtinimo“ pakeitimo“.
2. P a v e d u paskelbti šį potvarkį Šilalės rajono savivaldybės interneto svetainėje www.silale.lt ir Teisės aktų registre.

Savivaldybės meras Tadas Bartkus